HR Službeni list Europske unije 214

32010R0304



SLUŽBENI LIST EUROPSKE UNIJE

UREDBA KOMISIJE (EU) br. 304/2010

od 9. travnja 2010.

o izmjeni Priloga II. Uredbi (EZ) br. 396/2005 Europskog parlamenta i Vijeća u odnosu na maksimalne razine ostataka za 2-fenilfenol u ili na određenim proizvodima

(Tekst značajan za EGP)

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin njezin članak 14. stavak 1.,

budući da

(1) 2-fenofenol je aktivna tvar koja pripada četvrtoj fazi revizijskog programa Direktive Vijeća 91/414/EEZ (2) za koju je izvješće o ocjeni podneseno Komisiji 19. prosinca 2008. u obliku znanstvenog izvješća EFSA-e za 2-fenilfenol (3). To izvješće uključuje mišljenje Europske agencije za sigurnost hrane, dalje u tekstu „Agencija”, o potrebi određivanja MRO-a za tu aktivnu tvar u skladu s člankom 12. stavkom 1. točki (b) Uredbe (EZ) br. 396/2005, i nacrt za takve MRO-e.

(2) Agencija je posebno ispitala rizik za potrošače i životinje. Procijenila je odgovarajuće korištenje kao fungicid poslije berbe na agrumima i kruškama i zaključila da privremeno treba, na temelju dostupnih podataka, odrediti maksimalnu razinu ostataka (MRO) od 5 mg/kg za prijavljenu uporabu na agrumima prskanjem. Kako bi potvrdili procjenu rizika, Agencija je zatražila potvrdu da se analitičkom metodom primijenjenom u istraživanjima ispravno mogu kvantitativno odrediti ostaci 2-fenilfenola, 2-fenilhidrokinona i njihovih konjugata. Usto, Agencija je zaključila da podnositelj mora podnijeti dva dodatna istraživanja ostataka na agrumima i valjane studije stabilnosti u uvjetima skladištenja. Za prijavljenu uporabu na kruškama, Agencija nije mogla predložiti ni jedan MRO zbog toga što podneseni podaci o ostacima nisu bili prihvatljivi. U nedostatku specifičnog MRO-a, primjenjuje se najniža granica analitičkog određenja.

(3) Procjena rizika koju je provela Agencija uzela je u obzir najnovije informacije o toksikološkim svojstvima 2-fenilfenola. One su pokazale da je MRO od 5 mg/kg za agrume prihvatljiv u vezi s sigurnosti potrošača na temelju ocjene izloženosti potrošača za 27 specifičnih europskih potrošačkih skupina. Procjena izlaganja tijekom čitavog životnog vijeka konzumiranjem svih prehrambenih proizvoda koji mogu sadržavati 2-fenilfenol pokazala je da nema rizika od premašivanja prihvatljivog dnevnog unosa (PDU). Pošto akutna referentna doza (ARD) nije potrebna za 2-fenilfenol, nije bilo potrebe za procjenom kratkoročnog izlaganja.

(4) Komisija je pozvala podnositelja izvješća da dostavi primjedbe na znanstveno izvješće EFSA-e za 2-fenilfenol, uključujući predložene MRO-e. Podnositelj izvješća je dostavio primjedbe koje su pozorno razmotrene.

(5) Na temelju znanstvenog izvješća Agencije i uzimajući u obzir faktore relevantne za pitanje koje se razmatra, zatražene izmjene MRO-ova ispunjavaju zahtjeve članka 14. stavka 2. Uredbe (EZ) br. 396/2005.

(6) Uredbu (EZ) br. 396/2005 treba stoga na odgovarajući način izmijeniti.

(7) Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja te im se nisu usprotivili ni Europski parlament niti Vijeće,

DONIJELA JE OVU DIREKTIVU:

Članak 1.

Prilog II. Uredbi (EZ) br. 396/2005 mijenja se sukladno Prilogu ovoj Uredbi.

Članak 2.

Ova Uredba stupa na snagu 1. siječnja 2011.

Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 9. travnja 2010. Za Komisiju Predsjednik José Manuel BARROSO

(1) SL L 70, 16.3.2005., str. 1.

(2) SL L 230, 19.8.1991., str. 1.

(3) EFSA Scientific Report (2008) 217, „Conclusion regarding the peer review of the pesticide risk assessment of the active substance 2-phenylphenol”. (finalizirano 19. prosinca 2008.).